Rokiškio rajono savivaldybės tarybos 2020 m. rugsėjo 25 d. sprendimo Nr. TS-\_\_\_

1 priedas

**SAVIVALDYBĖS TURTO PANAUDOS SUTARTIS**

2020 m.\_\_\_\_\_\_\_\_ \_\_\_\_ d. Nr. DS-\_\_\_

Rokiškis

Panaudos davėjas **Rokiškio rajono savivaldybės administracija**, kodas 188772248, kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos \_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Rokiškio rajono savivaldybės tarybos 2020 m. rugsėjo 25 d. sprendimą Nr. TS-\_\_\_ „Dėl Rokiškio rajono savivaldybės turto perdavimo laikinai neatlygintinai valdyti ir naudotis panaudos pagrindais“, ir panaudos gavėjas **Nacionalinė žemės tarnyba prie Žemės ūkio ministerijos**, kodas 188704927, adresas Gedimino pr. 19, LT-01103 Vilnius, atstovaujama direktoriaus Laimono Čiako, veikiančio pagal Nacionalinės žemės tarnybos prie Žemės ūkio ministerijos nuostatus, patvirtintus Lietuvos Respublikos žemės ūkio ministro 2001 m. birželio 14 d. įsakymu Nr. 194 „Dėl Nacionalinės žemės tarnybos prie Žemės ūkio ministerijos“, remdamiesi Rokiškio rajono savivaldybės tarybos 2020 m. rugsėjo 25 d. sprendimu Nr. TS-\_\_\_\_, sudarė šią sutartį:

1. **SUTARTIES DALYKAS**

1. Panaudos davėjas įsipareigoja panaudos gavėjui perduoti savivaldybės turtą (toliau – turtas) – 196,98 kv. m ploto patalpas, esančias Respublikos g. 94, Rokiškyje (patalpos plane pažymėtos simboliais nuo 1-3 iki 1-5, 607, 612, 615, nuo 701 iki 703, nuo 710 iki 713; unikalus Nr. 7397-3001-8018), kurių įsigijimo balansinė vertė 2020 m. rugpjūčio 31 d. – 26 188,85 Eur, turto likutinė vertė 2020 m. rugpjūčio 31 d. – 11 202,84 Eur, finansavimo šaltinis – savivaldybės biudžeto lėšos, turto registravimo grupė – 1202200, naudoti panaudos gavėjo nuostatuose nurodytai veiklai vykdyti, išskyrus ūkinę-komercinę veiklą. Perduodamo turto būklė perdavimo metu – gera.

1. **SUTARTIES SĄLYGOS**

2. Panaudos davėjas, pasirašydamas turto perdavimo ir priėmimo aktą, perduoda turtą panaudos gavėjui iki 2020 m. gruodžio 1 d.

3. Tretieji asmenys neturi jokių teisių į perduodamą turtą. Turtas nėra įkeistas, areštuotas ar kitaip suvaržytas.

4. Panaudos gavėjo lėšos, panaudotos daiktui pagerinti ar pertvarkyti, neatlyginamos.

5. Panaudos gavėjui draudžiama išnuomoti ar kitaip perduoti naudotis tretiesiems asmenims suteiktu panaudos pagrindais turtu.

6. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:

6.1. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;

6.2. visa atsakomybė už nuostolius ir žalą, padarytą aplinkai ar tretiesiems asmenims (jų turtui), eksploatuojant ar saugant turtą, tenka panaudos gavėjui, išskyrus draudiminius įvykius.

7. Panaudos gavėjas moka mokesčius, susijusius su perduotu turtu, apmokėdamas patalpų eksploatacijos išlaidas proporcingai naudojamų patalpų plotui pagal Rokiškio rajono savivaldybės administracijos teikiamas sąskaitas faktūras.

1. **ŠALIŲ PAREIGOS**

8. Panaudos davėjas privalo:

8.1. per 5 darbo dienas nuo sutarties pasirašymo perduoti Sutarties 1 punkte nurodytą turtą pagal turto perdavimo ir priėmimo aktą;

8.2. pasibaigus panaudos sutarties galiojimo terminui, iš panaudos gavėjo per 5 darbo dienas nuo sutarties pasibaigimo priimti pagal perdavimo ir priėmimo aktą jam grąžinamą turtą.

9. Panaudos gavėjas privalo:

9.1. savo lėšomis per 15 kalendorinių dienų nuo sutarties pasirašymo apdrausti visam sutarties galiojimo laikotarpiui jam perduotą savivaldybės turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių;

9.2. savo lėšomis per 15 kalendorinių dienų nuo sutarties pasirašymo užregistruoti panaudos sutartį VĮ Registrų centre. Pasibaigus panaudos sutarties terminui, panaudos gavėjas tokia pat tvarka turi išregistruoti sutartį iš Nekilnojamojo turto registro;

9.3. naudotis suteiktu turtu pagal jo tiesioginę paskirtį ir sutartį ir tik sprendimo dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties;

9.4. prireikus savo lėšomis atlikti nekilnojamojo turto pagerinimus, einamąjį remontą, prieš tai atliekamų darbų aprašą bei sąmatą suderinus su savivaldybės administracijos direktoriumi, kito ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančių dokumentų kopijas panaudos gavėjas turi pateikti panaudos davėjui;

 9.5. gauti savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą ar paskirties pakeitimą, taip pat nekilnojamojo turto dalies paprastąjį remontą, kai planuojama patalpas perplanuoti;

9.6. atlyginti panaudos davėjui nuostolius, jei dėl neatliktų priežiūros, einamojo, kapitalinio remonto ar rekonstrukcijos darbų perduotas turtas sugedo ar buvo sugadintas;

9.7. panaudos sutarčiai pasibaigus ar ją nutraukus prieš terminą, per 5 darbo dienas grąžinti turtą panaudos davėjui pagal perdavimo ir priėmimo aktą tos būklės, kurios jis jam buvo perduotas, atsižvelgiant į normalų susidėvėjimą, ir su visais atliktais pertvarkymais, neatskiriamais nuo turto;

9.8. panaudos sutarties pasibaigimo dieną įvykdyti visus mokestinius įsipareigojimus pagal šią sutartį;

9.9. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas.

1. **SUTARTIES PASIBAIGIMAS**

10. Sutartis pasibaigia:

10.1. pasibaigus jos terminui;

10.2. kitais teisės aktų nustatytais atvejais.

1. Panaudos davėjas ir panaudos gavėjas šalių susitarimu, be atskiro sprendimo, turi teisę pakeisti šią sutartį, kai:
	1. panaudos gavėjas grąžina panaudos davėjui dalį panaudos pagrindais valdomo turto;
	2. pasikeičia kadastrinių matavimų duomenys, todėl pasikeičia panaudos pagrindais valdomo ir naudojamo nekilnojamojo turto duomenys;
	3. reikia patikslinti Turto panaudos sutartimi perduoto turto duomenis arba šalių rekvizitus;

11.4. panaudos davėjas ar panaudos gavėjas pageidauja išdėstyti šią sutartį nauja redakcija pagal pavyzdinę Rokiškio rajono savivaldybės turto panaudos sutarties formą.

12. Sutartis nutraukiama prieš terminą:

12.1. įvykus suteikto panaudos pagrindais turto viešo pardavimo aukcionui;

12.2. jeigu panaudos gavėjas nevykdo veiklos, dėl kurios buvo perduotas savivaldybės turtas, ar šį turtą naudoja ne pagal paskirtį;

12.3. šalių susitarimu;

12.4. Lietuvos Respublikos civilinio kodekso nustatyta tvarka.

13. Panaudos davėjas turi teisę vienašališkai nutraukti panaudos sutartį prieš terminą, apie tai raštu įspėjęs panaudos gavėją ne vėliau kaip prieš mėnesį, jeigu panaudos gavėjas nevykdo arba netinkamai vykdo sutarties įsipareigojimus, nurodytus sutarties 5, 6, 7, 9.1–9.10 punktuose. Sutartis pasibaigia nuo panaudos davėjo raštiško pranešimo apie sutarties nutraukimą panaudos gavėjui dienos.

1. **KITOS SUTARTIES SĄLYGOS**

14. Sutartis sudaryta dviem egzemplioriais, po vieną kiekvienai šaliai.

15. Sutartis įsigalioja nuo jos pasirašymo dienos.

16. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

17. PRIDEDAMA:

17.1. Rokiškio rajono savivaldybės tarybos 2020 m. rugsėjo 25 d. sprendimo Nr. TS-\_\_\_\_, kopija, \_\_\_ lapas (-ai);

17.2. Savivaldybės turto, suteikto panaudos pagrindais, perdavimo ir priėmimo aktas, 1 lapas;

17.3. patalpų planas, 3 lapai.

1. **ŠALIŲ REKVIZITAI**

|  |  |
| --- | --- |
| **Panaudos davėjas**  | **Panaudos gavėjas**  |
| Rokiškio rajono savivaldybės administracija | Nacionalinė žemės tarnyba prieŽemės ūkio ministerijos |
| Respublikos g. 94, LT-42136 Rokiškis | Gedimino pr. 19, LT-01103 Vilnius |
| Kodas 188772248 | Kodas 188704927 |
| Tel. (8 458) 71 442 | Tel. (8 70) 686 666 |
| Faks. (8 458) 71 420 | Faks. (8 70) 686 949 |
| El. paštas savivaldybe@post.rokiskis.lt | El. paštas nzt@nzt.lt |
|  |  |
| (Pareigos, vardas, pavardė) | DirektoriusLaimonas Čiakas |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(parašas)* | *(parašas)* |

1. V. A. V.

Savivaldybės turto panaudos sutarties

Nr. DS-\_\_\_ priedas

**SAVIVALDYBĖS TURTO, SUTEIKTO PANAUDOS PAGRINDAIS,**

**PERDAVIMO IR PRIĖMIMO AKTAS**

2020 m.\_\_\_\_\_\_\_\_ \_\_\_\_ d. Nr. \_\_\_

Rokiškis

Vadovaudamiesi Rokiškio rajono savivaldybės (toliau – Savivaldybė) tarybos 2020 m. rugsėjo 25 d. sprendimu Nr. TS-\_\_\_ ir panaudos sutartimi Nr. DS-\_\_\_, sudaryta 2020 m. \_\_\_\_\_\_ d., **Rokiškio rajono savivaldybės administracija**, kodas 188772248, kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos \_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Rokiškio rajono savivaldybės tarybos 2020 m. rugsėjo 25 d. sprendimą Nr. TS-\_\_\_ „Dėl Rokiškio rajono savivaldybės turto perdavimo laikinai neatlygintinai valdyti ir naudotis panaudos pagrindais“ perduoda, o **Nacionalinė žemės tarnyba prie Žemės ūkio ministerijos**, kodas 188704927, adresas Gedimino pr. 19, LT-01103 Vilnius, atstovaujama direktoriaus Laimono Čiako, veikiančio pagal Nacionalinės žemės tarnybos prie Žemės ūkio ministerijos nuostatus, patvirtintus Lietuvos Respublikos žemės ūkio ministro 2001 m. birželio 14 d. įsakymu Nr. 194 „Dėl Nacionalinės žemės tarnybos prie Žemės ūkio ministerijos“ priima Rokiškio rajono savivaldybei nuosavybės teise priklausantį turtą:

196,98 kv. m ploto patalpas, esančias Respublikos g. 94, Rokiškyje (patalpos plane pažymėtos simboliais nuo 1-3 iki 1-5, 607, 612, 615, nuo 701 iki 703, nuo 710 iki 713; unikalus Nr. 7397-3001-8018), kurių įsigijimo balansinė vertė 2020 m. rugpjūčio 31 d. – 26 188,85 Eur, turto likutinė vertė 2020 m. rugpjūčio 31 d. – 11 202,84 Eur, finansavimo šaltinis – savivaldybės biudžeto lėšos, turto registravimo grupė – 1202200.

Perduodamo turto būklė perdavimo metu gera.

Šis aktas surašytas 2 egzemplioriais, po vieną turtą perduodančiam ir turtą priimančiam asmeniui.

|  |  |
| --- | --- |
| **Perdavė**  | **Priėmė**  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  | Direktorius |
| *(panaudos davėjo atstovo pareigų pavadinimas)*  |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  | *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  |
| *(parašas)*  | *(parašas)*  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Vardas ir pavardė)  | Laimonas Čiakas  |
| A. V.  | A. V.  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_